Ուսանողներից մեկի հարցին պատասխանելով՝ նախագահը համաձայնեց, որ ԱԺ-ի եւ կառավարության լիազորությունները նախագահի իրավասությունների հաշվին ընդլայնելը կարող է եւ որոշ խնդիրներ ստեղծել՝ երկրի արդյունավետ կառավարելիության տեսանկյունից, եւ կարող է անցանկալի հետեւանքներ ունենալ անցումային շրջանում գտնվող մեր երկրի համար: "Հարցը տեղին է: Իրոք, անցումային շրջանում գտնվող երկրներում լայն լիազորություններով օժտված նախագահը, մանավանդ եթե իր հայացքներով բարեփոխիչ է, կարող է շատ դրական դեր խաղալ": Օրինակ, Սինգապուրը, անգամ Հարավային Կորեան եւ Չիլին (տվյալ դեպքում՝ ռազմական հեղաշրջումների եւ դիկտատուրայի տարբերակով), նաեւ մի քանի այլ երկրներ "շատ մեծ հաջողություն են արձանագրել երկարատեւ ավտորիտար կառավարման արդյունքում":